ZÁPISNICA
zo zasadnutia Rady školy pri Materskej škole – Óvoda, Námestie priateľstva 2173/27, Dunajská Streda
Dátum konania: 18. november 2025
Miesto konania: Materská škola – Óvoda, Námestie priateľstva 2173/27, Dunajská Streda

Prítomní
Podľa priloženej prezenčnej listiny.
Predsedníčka Rady školy: p. Soós Václav Csilla
Riaditeľka materskej školy:  Zuzana Nagyová
Program zasadnutia
1. Otvorenie zasadnutia
2. Schválenie programu rokovania
3. Informácie o pripravovaných aktivitách pre deti
4. Finančná správa
5. Hlasovanie o výmene skriniek
6. Diskusia
7. Uznesenie
8. Záver
Priebeh zasadnutia
K bodu 1 – Otvorenie
Zasadnutie otvorila predsedníčka Rady školy p. Soós, ktorá privítala prítomných členov Rady školy a riaditeľku materskej školy  Zuzanu Nagyovú. Oboznámila prítomných                          s programom zasadnutia a skonštatovala, že Rada školy je uznášaniaschopná.
K bodu 2 – Schválenie programu rokovania
Program zasadnutia bol prítomnými členmi Rady školy schválený bez pripomienok.
K bodu 3 – Informácie o pripravovaných aktivitách pre deti
Riaditeľka materskej školy informovala prítomných o pripravovaných aktivitách pre deti v závere kalendárneho roka 2025:
	
	

	25. 11. 2025
	Planetárium

	26. 11. 2025
	Hudobný program pre deti

	2. 12. 2025
	Dajme spolu gól

	3. 12. 2025
	Zdobenie medovníčkov a reportáž pre DSTV

	4. 12. 2025
	Fotografovanie detí

	5. 12. 2025
	Mikuláš

	11. 12. 2025
	Čakanie Vianoc – vonkajší program a spoločné zdobenie vianočného stromčeka

	Termín bude upresnený
	Návšteva zariadenia pre seniorov


Rada školy vzala informácie na vedomie.
K bodu 4 – Finančná správa
Riaditeľka materskej školy oboznámila členov Rady školy s finančnou správou, ktorá zahŕňala informácie o príjmoch z uskutočnených aktivít, príspevkoch z poukázania podielu zaplatenej dane a o stave finančných prostriedkov určených na podporu aktivít materskej školy. Podrobnosti k finančnej správe sú uvedené v prílohe č.1.
Rada školy vzala finančnú správu na vedomie.
K bodu 5 – Hlasovanie o výmene skriniek
Členovia Rady školy prerokovali realizáciu výmeny skriniek v materskej škole. Predmetom hlasovania bolo určenie, v ktorom pavilóne sa výmena uskutoční ako prvá – v dvoch triedach maďarského pavilónu alebo v triedach slovenského pavilónu.
Po diskusii členovia Rady školy hlasovaním rozhodli, že výmena skriniek bude v prvej etape realizovaná v triedach slovenského pavilónu.
Riaditeľka materskej školy Mgr. Zuzana Nagyová zároveň informovala prítomných, že po zabezpečení dostatočných finančných prostriedkov bude zrealizovaná aj výmena skriniek v dvoch triedach maďarského pavilónu.
Výsledok hlasovania:
· Za: všetci prítomní členovia Rady školy
· Proti: 0
· Zdržal sa: 0


K bodu 6 – Diskusia
V rámci diskusie mali prítomní možnosť predložiť svoje návrhy, pripomienky a otázky týkajúce sa organizácie pripravovaných podujatí, fungovania materskej školy a ďalšieho rozvoja jej materiálno-technického vybavenia. Všetky podnety boli prerokované a vzaté na vedomie.


Uznesenie č. 2/2025
Rada školy pri Materskej škole – Óvoda, Námestie priateľstva 2173/27, Dunajská Streda po prerokovaní jednotlivých bodov programu
berie na vedomie
· informácie o pripravovaných aktivitách pre deti,
· finančnú správu,
· informáciu riaditeľky materskej školy o plánovanej výmene skriniek v dvoch triedach maďarského pavilónu po zabezpečení dostatočných finančných prostriedkov.
schvaľuje
· realizáciu prvej etapy výmeny skriniek v triedach slovenského pavilónu.
Uznesenie bolo prijaté jednomyseľne.
Záver
Predsedníčka Rady školy p. Soósová poďakovala všetkým prítomným za aktívnu účasť, konštruktívnu diskusiu a spoluprácu. Následne zasadnutie ukončila.

V Dunajskej Strede, dňa 18. novembra 2025
Zapísala: .........................................................
Overovateľ zápisnice: ....................................
Predsedníčka Rady školy: p. Soós Václav Csilla








